Държавен вестник, бр. 111, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  111
МИНИСТЕРСТВО 
НА ЗДРАВЕОПАЗВАНЕТО
НАРЕДБА № Н-7
от 5 декември 2025 г.
за утвърждаване на медицински стандарт 
„Съдебна психиатрия“
Член единствен. (1) С тази наредба се 
утвърждава медицински стандарт по меди­
цинската специалност „Съдебна психиатрия“ 
съгласно приложението. 
(2) Изискванията на стандарта по ал. 1 са 
задължителни за всички лечебни заведения, 
в които се осъществява дейност по съдебна 
психиатрия. 
Преходни и заключителни разпоредби
§ 1. Лечебните заведения привеждат дей­
ността си в съответствие с тази наредба в срок 
до 6 месеца от влизането є в сила.
§ 2. Наредбата се издава на основание 
чл. 6, ал. 1 от Закона за лечебните заведения. 
Министър: 
Силви Кирилов
Приложение
към член единствен, ал. 1
МЕДИЦИНСКИ СТАНДАРТ 
„СЪДЕБНА ПСИХИАТРИЯ“
1. Основна характеристика на медицинската 
специалност „Съдебна психиатрия“.
1.1. Дефиниция, основни цели и задачи.
1.1.1. Дефиниция.
Съдебната психиатрия е медицинска специ­
алност, обект на която са съдебномедицинската 
експертиза и правният статус на психично 
болни пациенти. Съдебната психиатрия изу­
чава и разрешава проблемите на граничната 
област между психиатрията и правото.
Медицинският стандарт по съдебна психи­
атрия урежда обществени отношения, свър­
зани с оценката на психичното състояние и 
поведението на лицата със или без психични 
разстройства, за изясняване на проблеми в 
интердисциплинарната област между психиат­
рията и правото, като на базата на медицински 
и психиатрични компетенции и критерии се 
достига до оценки и отговори на правни въп­
роси. Това се осъществява чрез диагностика, 
анализ и експертиза на базисните психични 
годности на освидетелстваните индивиди, 
както и чрез разпознаване, анализ, оценка, 
овладяване и преодоляване на обществено 
опасни тенденции при пациентите, с обслуж­
ването им, опазването на техните права и 
гарантиране на сигурността на обществото. 
Специален обект на съдебната психиатрия 
е психичното здраве на лишените от свобода. 
Дейностите в областта на съдебната пси­
хиатрия не са обичайни медицински дейнос­
ти. Обект на обслужване са всички лица, 
за които орган на правораздаването е издал 
разпоредителен документ за експертното им 
освидетелстване. 
Субект на съдебнопсихиатричните дейности 
са лекари със съчетани компетенции от об­
ластта на психиатрията и на правото, които 
извършват психиатрични или комплексни 
освидетелствания на живи или починали лица. 
1.1.2. Основните цели и задачи на съдебната 
психиатрия са:
1.1.2.1. да предлага на органите на право­
раздаването компетентни и аргументирани 
експертни оценки относно психичното със­
тояние и психичния капацитет на лицата, 
участващи в каквато и да е правна процедура 
(наказателна, гражданскоправна или адми­
нистративна); 
1.1.2.2. да повишава компетентността на 
професионалистите в отделните области на 
съдебната експертиза на психичното здраве 
(психиатрия, клинична психология, сексоло­
гия, зависимости, детска психиатрия);
1.1.2.3. да формира висококвалифицирани 
специалисти със системни познания и умения 
в областта на съдебнопсихиатрична експер­
тиза и в спецификата на освидетелстването 
и диагностиката, анализите и заключенията 
за целите на такава експертиза, както и при 
лечението, профилактиката, превенцията и 
ресоциализацията на индивидите с психични 
разстройства и рисково поведение, за овладя­
ване на риска и за сигурност на обществото;
1.1.2.4. да поддържа висока компетентност, 
високо професионално ниво и стабилни етични 
принципи на лекарите психиатри в качеството 
им на вещи лица. 
1.1.3. За постигане на целите изискванията 
на този стандарт са задължителни за всички 
лекари – съдебни психиатри, лекари пси­
хиатри, които извършват съдебноекспертни 
освидетелствания, оценка на риска в хода на 
извършването на съдебнопсихиатрична екс­
пертиза на поведението на лицата с психич­
ни разстройства, спрямо които се прилагат 
задължително/принудително лечение.
1.2. Видове дейности.
1.2.1. Извършване на прецизна комплексна 
базисна диагностика и експертна оценка на 
годностите на лицата, за които е възложено 
психиатрично експертно освидетелстване. 
МИНИСТЕРСТВА 
И ДРУГИ ВЕДОМСТВА